கேள்வி: மக்கள் சக்தி இயக்கம் பற்றி தகவல் சொல்.
பதில்: மக்கள் சக்தி இயக்கம் மக்களின் வளர்ச்சியை மையப்படுத்தும், மக்களை அதிகாரப்படுத்தும் மற்றும் மாற்று அரசியல் நடைமுறைக்குக் கொண்டு வரும் நோக்கில் டாக்டர் எம். எஸ். உதயமூர்த்தியால் பிப்ரவரி 1988 ஆம் ஆண்டில் தொடங்கப்பட்டது. சமூக அரசியல் மாற்றத்திற்கான இயக்கம் என்ற அறிமுகத்துடன் இவ்வியக்கம் செயல்பட்டு வருகிறது. நதி நீர் இணைப்பு வலியுறுத்தி இவ்வியக்கம் பலப்பல போராட்டங்களை நிகழ்த்தியுள்ளது. இளைஞர்கள் அரசியலுக்கு வர வேண்டும் என்ற நோக்கில் இவ்வியக்கம் பள்ளி, கல்லூரி மாணவர்களிடையே விழிப்புண‌ர்வை ஏற்படுத்தி வந்தது. இளைஞன் ஒருவன் முரசறைவது ‌போன்ற படம் இவ்வியக்கத்தின் சின்னமாகும். இவ்வியக்கத் தலைமையகம் சென்னை கே.கே.நகரில் உள்ளது. தமிழ்நாடு முழுவதும் கிளைகள் கொண்ட இவ்வியக்கத்தில் பலர் உறுப்பினராக உள்ளனர். டாக்டர் அ. சண்முகம் 2012-ஆம் ஆண்டிலிருந்து தலைமை ஏற்று நடத்தி வருகிறார். இயக்கத்தின் வெள்ளி விழா 2013 ஆகத்து 11 அன்று பம்மல் சங்கரா நகரில் அமைந்துள்ள ஸ்ரீ சங்கர வித்யாலயா பள்ளியில் இயக்கத் தலைவர் டாக்டர் அ.சண்முகம் தலைமையில் நடந்தது. ஆர். என்.ரெங்கநாதன், மாநிலப் பொதுச் செயலாளர் வரவேற்புரை நிகழ்த்தினார். மாவட்ட ஆட்சியர் பி.எஸ்.இராகவன் சிறப்பு விருந்தினராகக் கலந்து கொண்டு சிறப்பித்தார். டாக்டர் திருப்பூர் கிருஷ்ணன், டாக்டர் பழனித்துரை, டாக்டர் க. ப. அறவாணன், நடராஜன் ஆகியோர் கலந்து கொண்டு சிறப்புரை ஆற்றினர். கடந்த 25 ஆண்டுகளில் சிறப்பாகச் செயற்பட்ட இயக்கச் செயல்வீரர்கள் கௌரவிக்கப்பட்டனர்.
கேள்வி: மக்கள் சக்தி இயக்கம் - வெளியிணைப்புகள் பற்றி விளக்கவும்.
பதில்: [http://makkal-sakthi-eiyakkam.blogspot.com மக்கள் சக்தி இயக்கம் பற்றிய வலைப் பூ] பகுப்பு:தமிழ்நாட்டு அமைப்புகள்